อยากทราบค่ะ ฉันหน่วงท้องคล้ายตอนมีประจำเดือน แต่พอไปดูก็ไม่มี ประจำเดือนจะมาอีก1-2วัน ถ้าดูจากเดือนที่แล้ว แล้วก่อนหน้านี้ประมาน 4-5 วันมีก้อนเลือดคล้ายประจำเดือนแต่มาแค่นิดเดียวเปื้อนกางเกงใน อยากจะทราบว่ามีอะไรผิดปกติไหม ประจำเดือนจะมาตามปกติไหม ไม่มีอาการอื่นๆร่วมค่ะ
สวัสดีค่ะ อาการปวดหน่วงท้องน้อยนั้น เป็นอาการที่สามารถเกิดขึ้นได้เป็นปกติก่อนจะมีประจำเดือนค่ะ อาจเกิดนำมาได้ 2-3 วันเลือดที่ออกผิดปกติทางช่องคลอดที่ไม่ใช่ประจำเดือนอาจเกิดจากเนื้องอกมดลูกติดโรคติดต่อทางเพศสัมพันธ์เช่นหนองในแท้ หนองในเทียม เนื้องอกหรือมะเร็งที่ปากมดลูก การติดเชื้อที่มดลูก ปากมดลูก ช่องคลอด ภาวะแทรกซ้อนจากการตั้งครรภ์เช่น แท้ง ท้องนอกมดลูก หรือความผิดปกติของรังไข่ทำให้ระดับฮอร์โมนเพศผิดปกติ ควรไปพบสูตินรีแพทย์เพื่อหาสาเหตุ หากออกมาแค่เล็กน้อยและใช้ยาคุมกำเนิดอยู่ อาจเป็นผลข้างเคียงจากยาคุม ให้สังเกตอาการต่อไปได้การดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และสังเกตประจำเดือนค่ะ หากมาช้ากว่า 35 วันนับจากครั้งก่อน หรือมีเลือดออกมากร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์ค่ะ